Shtetet e Bashkuara kërkojnë sigurinë e serbëve të Kosovës
Zëvendësndihmës Sekretarja amerikane e Shtetit, u takua sot në Prishtinë me përfaqësues lokalë serbë
Shtetet e Bashkuara kërkojnë që në Kosovë të respektohen të drejtat e të gjithëve dhe në vecanti që serbët e Kosovës të jetojnë në një mjedis të sigurtë. Rosemary DiCarlo, Zëvendësndihmës Sekretarja amerikane e Shtetit, tha sot pas një takimi me përfaqësues lokalë serbë se Shtetet e Bashkuara janë shumë të interesuara për të drejtat e serbëve të Kosovës. Zonja Di Karlo, i bëri këto komente në Novobërdë, vizitë në të cilën shoqërohej nga i dërguari evropian në bisedimet për statusin, Stefan Lehne. Duke komentuar skepticizmin e serbëve të Kosovës për premtimet e dhëna, zoti Lehne, theksoi se premtimet duhet të kthehen në legjislacion dhe legjislacioni të zbatohet. Rosemary DiCarlo, Zv/Ndihmës Sekretarja amerikane e Shtetit, ritheksoi sot se Shtetet e Bashkuara mbështesin procesin e zgjidhjes së statusit të Kosovës të drejtuar nga kryenegociatori Ahtisari dhe arritjen e një përfundimi të suksesshëm të këtij procesi. “ tha zonja Di Karlo. Zonja Di Karlo, i bëri këto komente, pas bisedës që pati së bashku me të dërguarin evropian në bisedimet për statusin, Stefan Lehne, në Artanë, Novobërdë, me përfaqësues të pakicës serbe nga komuna të ndryshme. Duke komentuar skepticizmin e serbëve për premtimet që u janë dhënë, zoti Lehne, theksoi se plotësimi i premtimeve të dhëna do të jetë një kyç absolut. . Petar Vasic, kryetari i komunës së Novobërdës, pranon se përfaqësuesit politikë të serbëve të Kosovës nuk kanë luajtur atë rol që duhej të luanin. . Serbët e Kosovës kërkojnë që Kosova të mbetet pjesë e Serbisë dhe morën pjesë në masë të madhe në referendumin serb, i cili e shpalli Kosovën pjesë integrale të Serbisë. Shqiptarët e Kosovës kërkojnë pavarësi dhe shkëputje të plotë nga Serbia. //rd//